open-index/open-wikipedia-markdown huggingface dataset:
கப்ரேக்கர் எண்

எடுத்துக்கொள்ளப்படும் அடிமானத்தில் அமைந்த ஒரு எதிரிலா முழு எண்ணின் வர்க்கத்தின் உருவகிப்பை இரு பாகங்களாகப் பிரித்துக் கூட்டக் கிடைப்பது அந்த மூல எண்ணாக இருந்தால், அந்த எதிரிலா முழுஎண் **கப்ரேக்கர் எண்** (*Kaprekar number*) ஆகும். எடுத்துக்காட்டாக 45 ஒரு கப்ரேக்கர் எண். ஏனெனில் 45² = 2025; 20+25 = 45. கப்ரேக்கரால் கண்டறியப்பட்ட இவ்வெண்கள், அவரது பெயரால் அழைக்கப்படுகின்றன.

## வரையறை
*X* ஒரு எதிரிலா முழுஎண் *X*. அடிமானம் *b* இல் *X* ஒரு கப்ரேக்கர் எண்ணாக இருப்பதற்குக் கீழுள்ள முடிவை நிறைவு செய்யும்வகையில் எதிரிலா முழுஎண்கள் *n*, *A* மற்று ஒரு நேரெண் *B* இருக்கவேண்டும்:

: *X*² = *Ab<sup>n</sup>* + *B*,  0 &lt; *B* &lt; *b<sup>n</sup>*
: *X* = *A* + *B*

குறிப்பிட்ட *n* இன் மதிப்பிற்கு, *b<sup>n</sup>* அடிமானத்திலும் *X* ஒரு கப்ரேக்கர் எண்ணாக இருக்கும்.

இரண்டடிமானத்தில் அனைத்து இரட்டை நிறைவெண்களும் கப்ரேக்கர் எண்களாகும்.

## எடுத்துக்காட்டுகள்
* பத்தடிமானத்தில், 297 ஒரு கப்ரேக்கர் எண்.
:297² = 88209, 88 + 209 = 297.  

கப்ரேக்கரின் எண்ணின் வர்க்கத்தின் உருவகிப்பை இரு பாகங்களாகப் பிரிக்கும்போது இரண்டாவது பாக எண் 0 இல் தொடங்கலாம், ஆனால் பூச்சியமற்ற மதிப்புடையதாக இருக்க வேண்டும். எடுத்துக்காட்டாக, 

பத்தடிமானத்தில் 999 ஒரு கப்ரேக்கர் எண். ஏனென்றால்,
: 999² = 998001, 998 + 001 = 999. இதன் இரண்டாவது பாகமான 001, பூச்சியத்தில் தொடங்கினாலும் அதன் மதிப்பு பூச்சியமாக இல்லை. 

மாறாக 100 ஒரு கப்ரேக்கர் எண் அல்ல.
: 100² = 10000, 100 + 00 = 100 ஆக இருந்தாலும்,10000 ஐ இரு பாகங்களாகப் பிரித்தபோது, இரண்டாவது பாகம் பூச்சியத்தில் தொடங்குகிறது. மேலும் அதன் மதிப்பும் பூச்சியமாக உள்ளது.

பத்தடிமானத்தில் உள்ள முதல் கப்ரேக்கர் எண்கள் சில:
:1, 9, 45, 55, 99, 297, 703, 999, 2223, 2728, 4879, 4950, 5050, 5292, 7272, 7777, 9999, 17344, 22222, 38962, 77778, 82656, 95121, 99999, 142857, 148149, 181819, 187110, 208495, 318682, 329967, 351352, 356643,  390313, 461539, 466830, 499500, 500500, 533170, ...  

9, 99, 999… அனைத்தும் கப்ரேக்கர் எண்களாகும். பொதுவாக ஏதேனுமொரு அடிமானம் *b* இல், *b<sup>n</sup>* - 1 வடிவிலமைந்த எண்ணற்ற கப்ரேக்கர் எண்கள் இருக்கும்.

## குறிப்புகள்

## மேற்கோள்கள்
* 
* 
* 

## மேலும் பார்க்க
*தத்தராய ராமச்சந்திர கப்ரேக்கர்
*கப்ரேக்கர் மாறிலி

பகுப்பு:குறிப்பிடத்தக்க எண் வகைகள்
இரம் நகரம்

thumb|மண்ணில் புதையுண்ட உபர் நகரம்
**இரம்** (*Iram*; ) என்பது அரேபிய பாலைவனத்தில் ஆது சமுதாயத்தினர் வாழ்ந்த புதையுண்ட நகரம் ஆகும். அரேபிய பாலைவனத்தில் அகழ்வாராய்ச்சி மூலம் கண்டுபிடிக்கப்பட்ட உபர் நகரமே  "இரம் நகரம்" என பெரும்பான்மை மக்களால் நம்பப்படுகிறது.உலகில் அழிந்து போன நகரங்களில் இரம் நகரமும் ஒன்றாகும்.

## இரம் நகர அகழ்வாராய்ச்சி
thumb|upright|செயற்கைக்கோள் உதவியுடன் படம் பிடிக்கப்பட்ட பூமியினுள் புதைந்த  இரம் நகர படம்
நிக்கோலஸ் க்லாப் என்ற தொல்பொருள் ஆரய்ச்சியாளர் ஆது சமூகத்தார் வாழ்ந்த உபர் நகரை  கண்டுபிடித்தார்.
அகழ்வாராய்ச்சிக்காக தேசிய வானூர்தியியல் மற்றும் விண்வெளி நிர்வாகம் (ஐக்கிய அமெரிக்கா)( NASA) மூலம் குறிப்பிட்ட அந்தப் பகுதி செயற்கைக்கோள் உதவியுடன் படம் பிடிக்கப்பட்டது. பின்  கலிபோர்னியாவில் உள்ள ஹன்டிக்டன் நூலகத்தில் பழமையான வரைபடங்கள்(map) மற்றும் அதற்கான விளக்கங்கள்(manuscripts) பற்றி ஆராயப்பட்டதில் கி.பி 200ம் ஆண்டு கிரீசு-எகிப்து புவியியல் வல்லுனர்களால் வரையபட்ட வரைபடம் கிடைத்தது.இதை வைத்து அந்த நகரம் தோண்டும் பணி நிறைவடைந்த நிலையில்  ஆது சமுகத்தினர் வாழ்ந்த 'இரம்' என்ற உபர் நகரம் கண்டறியபட்டது.

## இரம் நகர தோற்றம்
இரம் நகரம் 12 மீட்டர் அழமான மணல் அடுக்குகளால் மூடப்பட்டு இருந்ததை ஆய்வாளர்கள் கணகிட்டுள்ளனர்.தோண்டி எடுக்கப்பட்ட 'இரம்' நகரில் உயரமான தூண்கள் மற்றும் கோபுரங்கள் இருந்தன. 10 அடி உயரமான சுவர்கள் மற்றும் மூலைகளில் 8  உயரமான கோபுரங்கள் கொண்ட பெரிய எண்கோண வடிவ கோட்டை இருந்தது.ஒரு புதைகுழி ஒரு சரிந்த போது கோட்டையின் ஒரு பெரும் பகுதி அழிந்து விட்டது.

## மேற்கோள்கள்

பகுப்பு:உலகில் அழிந்து போன நகரங்கள்
சுண்டிக்குளி மகளிர் கல்லூரி

**சுண்டிக்குளி மகளிர் கல்லூரி** (*Chundikuli Girls' College*) இலங்கையின் வடக்கே யாழ்ப்பாண நகரில் அமைந்துள்ள தனியார் பெண்கள் பாடசாலை ஆகும். இது பிரித்தானிய அங்கிலிக்கன் திருச்சபையால் நிறுவப்பட்டது.

## வரலாறு
 சுண்டிக்குளி மகளிர்க்கல்லூரியானது 1896 ஆம் ஆண்டு தை மாதம் 14 ஆம் திகதி அங்கிலிக்கன் தேவாலய திருச்சபை சமூகத்தைச் சேர்ந்த மேரி காட்டர் அம்மையால் நிறுவப்பட்டது. பாடசாலை நிறுவப்பட்ட காலத்தில் 9 மாணவர்களையே கொண்டிருந்தாலும் 1896 ஆம் ஆண்டு இறுதிக்குள் மாணவர்கள் எண்ணிக்கை 30 ஆக உயர்ந்தது. 1900 ஆம் ஆண்டு சுண்டிக்குளி மகளிர்க்கல்லூரியானது மானியங்கள் உதவியில் இயங்கும் பாடசாலை ஆகியது. 1915 ஆம் ஆண்டு பாடசாலை அதிபராக கடமையாற்றிய சோபியா லூசிண்டாவினால் ஸ்தாபிக்கப்பட்டது. 1916 ஆம் ஆண்டு தமிழ் முதல் மொழியாக கற்றுத்தரப்பட்டது. அடுத்த வருடம் பாடசாலையானது முற்றாக ஒழுங்கமைக்கப்பட்ட இரண்டாம் நிலை பாடசாலையாக பதிவு செய்யப்பட்டது. இலங்கை வட பகுதியின் முதல் இரண்டாம் நிலை பாடசாலை எனும் பெருமை சுண்டிக்குளி மகளிர்க்கல்லூரியையே சாரும்.

சுண்டிக்குளி மகளிர்க்கல்லூரியானது 1896 ஆம் ஆண்டு ஐப்பசி மாதம் 6 ஆம் திகதி தற்போதைய இடத்திற்கு இடமாற்றப்பட்டது. பாடசாலையில் 1945 ஆம் ஆண்டு இலவசக்கல்வித்திட்டம் ஆரம்பிக்கப்பட்டது. 1947 ஆம் ஆண்டு சுண்டிக்குளி மகளிர்க்கல்லூரியானது முதலாம் நிலைப் பாடசாலையாக அறிவிக்கப்பட்டது. 1960 ஆம் ஆண்டில் இலங்கையிலுள்ள பெரும்பாலான தனியார் பாடசாலைகள் அரசாங்கத்தினால் உள்வாங்கப்பட்டிருந்தன. எனினும் சுண்டிக்குளி மகளிர்க்கல்லூரியானது தனியார் பாடசாலையாகவே தொடர்ந்து செயற்பட்டது. அனைத்து தனியார் பாடசாலைகள் போலவே நிதி மற்றும் மாதக்கட்டணங்கள் அளவிடப்படுகிறது. 

## கண்ணோட்டம்
சுண்டிக்குளி மகளிர்க்கல்லூரியானது யாழ்ப்பாணத்தின் தென்-கிழக்குப் புறநகர் பகுதியில் பிரதான வீதியில் அமைந்துள்ளது. இப்பாடசாலையானது இலங்கையின் தமிழ்ப்பெண்களுக்கு முக்கியத்துவம் வழங்கும் பாடசாலையாகவே ஸ்தாபிக்கப்பட்டது. பாடசாலையானது கல்வி மட்டத்தின் அடிப்படையில் 3 பகுதிகளாகப் பிரிக்கப்பட்டுள்ளது. ஆரம்ப நிலைப்பள்ளியானது தரம் 1 இல் இருந்து தரம் 5 வரையான சிறப்பு கல்வியையும் இடை நிலைப்பள்ளியானது தரம் 6 இல் இருந்து தரம் 8 வரையான சிறப்பு கல்வியையும் உயர்நிலைப்பளியானது தரம் 9 இல் இருந்து தரம் 12 வரையான சிறப்பு கல்வியையும் வழங்குகிறது.   

## இல்லங்கள்
பாடசாலையின் இல்லங்களின் அமைப்பானது 1926 ஆம் ஆண்டு அறிமுகப்படுத்தப்பட்டது. 1926 ஆம் ஆண்டு Tennys, Nightingale மற்றும் Shakespeare ஆகிய இல்லங்கள் காணப்பட்டாலும் அவை அடுத்த ஆண்டே பாடசாலையின் முன்னாள் அதிபர்களின் பெயர்களான Carter, Good Child, மற்றும் Page என பெயர் மாற்றபட்டது.

## அதிபர்கள்
* 2006 -  துஷயந்தி துஷீதரன்
* 1996 - 2005 டி ராஜரட்ணம் 
* 1983 -  எல் பி ஜெயவீரசிங்கம் 
* 1961 - 1983 ஜி ஈ எஸ் செல்லையா 
* 1951 -1961 சாரா டி மத்தாய் 
* 1941 - 1950 ஈ எம் தில்லையம்பலம் 
* 1932 - 1941 - நோர்த்வே
* 1931 - 1932 மாட் வில்லிஸ் 
* 1904 - 1931 சோபியா லூசிண்டா பக்கம் 
* 1899-904 - ஏமி குட்சைல்ட்
* 1896 - மேரி கார்ட்டர்

## மேற்கோள்கள்

## வெளியிணைப்புகள்
*சுண்டிக்குளி மகளிர் கல்லூரி  

பகுப்பு:யாழ்ப்பாண மாவட்டப் பாடசாலைகள்
பகுப்பு:இலங்கையின் தேசிய பாடசாலைகள்
குர்தாஸ்பூர் மாவட்டம்

**குர்தாஸ்பூர் மாவட்டம்** (Gurdaspur district),  வடமேற்கு இந்தியாவின் பஞ்சாப் மாநிலத்தின் 22 மாவட்டங்களில் ஒன்றாகும். இம்மாவட்டத் தலைமையிட நகரம் குர்தாஸ்பூர் ஆகும். மக்கள் தொகை அடிப்படையில் இம்மாவட்டம், பஞ்சாப் மாநிலத்தில் மூன்றாவது இடத்தில் உள்ளது.  இம்மாவட்டத்தில் ராவி ஆறு மற்றும் பியாஸ் ஆறுகள் பாய்கிறது.

## மாவட்ட எல்லைகள்
இம்மாவட்டத்தின் வடக்கில் பதான்கோட் மாவட்டம், வடகிழக்கில் இமாசலப் பிரதேசத்தின் சம்பா மாவட்டம், கிழக்கில் இமாசலப் பிரதேசத்தின் காங்ரா மாவட்டம், தென்கிழக்கில் ஹோசியார்பூர் மாவட்டம், தெற்கில் அமிர்தசரஸ் மாவட்டம், வடமேற்கில் பாகிஸ்தான் எல்லைகளாக உள்ளது.

## மாவட்ட நிர்வாகம்

இம்மாவட்டம் குர்தாஸ்பூர், படாலா, தேரா பாபா நானக் என மூன்று வருவாய் வட்டங்களையும்; குர்தாஸ்பூர், கலானௌர், தாரிவால், படாலா, கனுவான், தீனாநகர், பதேகர் சுரியன், தேரா பாபா நானக், ஸ்ரீஹரிகோவிந்தபூர், குவாடியன், தோராங்கிலா என 12 ஊராட்சி ஒன்றியங்களையும்;  குர்தாஸ்பூர், தாரிவால், தீனாநகர், 
படாலா, ஸ்ரீஹரிகோவிந்தபூர், தேரா பாபா நானக்,  பதேகர் சுரியன், குவாடியன் என எட்டு நகராட்சிகளை கொண்டுள்ளது.

## அரசியல்
இம்மாவட்டம் குர்தாஸ்பூர், தீனாநகர், படாலா, ஸ்ரீஹரிகோவிந்தபூர், பதேகர் சுரியன், தேரா பாபா நானக், குவாடியன் என ஏழு சட்டமன்ற தொகுதிகளையும்; குர்தாஸ்பூர் மக்களவைத் தொகுதியும் கொண்டுள்ளது.

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 2,298,323 ஆக உள்ளது. கிராமப்புறங்களில் 71.31% மக்களும்;  நகரப்புறங்களில் மக்களும் 28.69% வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி  விகிதம் 9.26% ஆக உயர்ந்துள்ளது. மக்கள் தொகையில் 1,212,617 ஆண்களும்  மற்றும்  1,085,706 பெண்களும் உள்ளனர். பாலின விகிதம் ஆயிரம் ஆண்களுக்கு  895 பெண்கள்  வீதம் உள்ளனர். 3,551 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 647 மக்கள் வாழ்கின்றனர். இம்மாவட்டத்தின் சராசரி  படிப்பறிவு  79.95 % ஆகவும், ஆண்களின் படிப்பறிவு 84.56 % ஆகவும், பெண்களின் படிப்பறிவு 74.85 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 253,579 ஆக உள்ளது. 

### சமயம்
இம்மாவட்டத்தில் சீக்கிய சமய மக்கள் தொகை 1,002,874  (43.64 %) ஆகவும்,  இந்து சமயத்தவரின் மக்கள் தொகை 1,074,332  (46.74 %)  ஆகவும்,  கிறித்தவ மக்கள் தொகை  176,587  (7.68 %) ஆகவும்,  இசுலாமிய சமய மக்கள் தொகை 27,667  (1.20 %) ஆகவும்,  பௌத்த, சமண சமய மக்கள் தொகை கணிசமாக உள்ளது.

### மொழிகள்
பஞ்சாப் மாநிலத்தின் ஆட்சி மொழியான பஞ்சாபி மொழியுடன்,  இந்தி, உருது  மற்றும் வட்டார மொழிகளும் இம்மாவட்டத்தில் பேசப்படுகிறது.

## மேற்கோள்கள்

* குர்தாஸ்பூர் மாவட்ட இணையதளம்
## வெளி இணைப்புகள்
*Map of Gurdaspur District 

பகுப்பு:பஞ்சாப் (இந்தியா) மாநிலத்திலுள்ள மாவட்டங்கள்
பகுப்பு:குர்தாஸ்பூர் மாவட்டம்
கபூர்தலா மாவட்டம்

**கபூர்தலா மாவட்டம்** (Kapurthala district) (பஞ்சாபி|ਕਪੂਰਥਲਾ ਜ਼ਿਲ੍ਹਾ)  வடமேற்கு இந்தியாவின் பஞ்சாப் மாநிலத்தின் 22 மாவட்டங்களில் ஒன்றாகும். இம்மாவட்ட நிர்வாகத் தலைமையிட நகரம் கபுர்த்தலா ஆகும். கபூர்தலா மாவட்டத்தின் நிலப்பரப்புகள் ஜலந்தர் மாவட்டத்தின் மேற்கு மற்றும் கிழக்கு பகுதிகளில் அமைந்துள்ளது. இது சுதந்திரத்திற்கு முந்தைய இந்தியாவில் ஒரு சுதேச மாநிலமாக இருந்தது, இது அலுவாலியா சீக்கிய ஆட்சியாளர்களால் ஆளப்பட்டது. கபூர்தலா கொடி இரண்டு வண்ண பின்னணியைக் கொண்டுள்ளது, இன்ஸ்க்னியா மற்றும் மோட்டோவுடன் "புரோ ரீஜ் எட் பேட்ரியா" (லத்தீன் மொழியில்) "மன்னன் மற்றும் நாட்டிற்கு" என்ற வார்த்தைகளுடன் இருக்கிறது.

இம்மாவட்டத்தில் பியாஸ் ஆறு மற்றும் சத்லஜ் ஆறுகள் பாய்கிறது. இம்மாவட்டத்தின் பொருளாதாரம் கோதுமை, நெல், கரும்பு, உருளைக்கிழங்கு போன்ற வேளாண் விளைபொருட்களைச் சார்ந்துள்ளது. இம்மாவட்டம் கோடைக்காலத்தில் கடும் வெப்பமும்; குளிர்காலத்தில் கடும் குளிரையும் கொண்டுள்ளது. கபூர்தலா ஒரு காலத்தில் கபூர்தலா மாநிலத்தின் தலைநகராக இருந்தது,

## மாவட்ட நிர்வாகம்
இம்மாவட்டம் கபூர்தலா, பக்வாரா மற்றும் சுல்தான்பூர் லோடி என மூன்று வருவாய் வட்டங்களைக் கொண்டுள்ளது.

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 815,168 ஆக உள்ளது. கிராமப்புறங்களில் 65.35% மக்களும்;  நகரப்புறங்களில் மக்களும் 34.65% வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி  விகிதம் 8.04% ஆக உயர்ந்துள்ளது. மக்கள் தொகையில் 426,311 ஆண்களும்  மற்றும் 388,857 பெண்களும் உள்ளனர். பாலின விகிதம் ஆயிரம் ஆண்களுக்கு   பெண்கள் 912 வீதம் உள்ளனர். 1,633 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 499 மக்கள் வாழ்கின்றனர். இம்மாவட்டத்தின் சராசரி  படிப்பறிவு  79.07 % ஆகவும், ஆண்களின் படிப்பறிவு 83.15 % ஆகவும், பெண்களின் படிப்பறிவு 74.63 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 86,025 ஆக உள்ளது. 

### சமயம்
இம்மாவட்டத்தில் சீக்கிய சமய மக்கள் தொகை 453,692  (55.66 %) ஆகவும்,  இந்து சமயத்தவரின் மக்கள் தொகை 336,124  (41.23 %)  ஆகவும்,  இசுலாமிய சமய  மக்கள் தொகை 10,190  (1.25 %)  ஆகவும்,  கிறித்தவ, சீக்கிய,  பௌத்த, சமண சமய மக்கள் தொகை கணிசமாக உள்ளது.

### மொழிகள்
பஞ்சாப் மாநிலத்தின் ஆட்சி மொழியான பஞ்சாபி மொழியுடன்,  இந்தி, உருது  மற்றும் வட்டார மொழிகளும் இம்மாவட்டத்தில் பேசப்படுகிறது.

## மேற்கோள்கள்

*கபூர்தலா மாவட்ட இணையதளம் 

பகுப்பு:கபூர்தலா மாவட்டம்                                                                       
                                                                                                                                     பகுப்பு:கபூர்தலா மாவட்டம்
ஹெராக்ளியன்

**ஹெராக்ளியன்**( Heracleion) அல்லது தோனிசு (Thonis) நகரம் எகிப்தில் கி.மு 12 ஆம் நூற்றாண்டில் அலெக்சாந்திரியா அருகாமையில் இருந்த நைல் நதியின் துறைமுக நகரம். கி.மு 6 மற்றும் 4 ஆம் நூற்றாண்டுகளில் மிகப் பெரிய ஆதிக்கத்துடன் இருந்த இந்த நகரம், ஒரு இயற்கை பேரழிவில் கடலுக்குள் மூழ்கிப் போனது..உலகில் அழிந்து போன நகரங்களில் ஹெராக்ளியன் நகரமும் ஒன்றாகும்.

## பழங்கால வரலாறு

திராயன் போர் தொடங்குவதற்கு முன் பாரிசு  எசுபார்த்தாவின் அரசியாக விளங்கிய ஹெலன் மற்றும் மெனெலசு ஆகியோர் ஹெராக்ளியன் நகரில் தங்கியிருந்தனர்.

## தொல்பொருளியல்
ஹெராக்ளியன் நகரில்   ஹெராக்ளியஸ் என்று கிரேக்கர்களால் அறியப்பட்ட  கொன்சுவின் மகன் அமுனுக்கு பெரிய கோவில் இருந்தது. ஹெராக்ளியன் நகரம் கி.மு 4 ஆம் நூற்றாண்டு  முதல் கி.மு 6 ஆம் நூற்றாண்டு வரை தழைத்தோங்கியது.

## ஹெராக்ளியன் நகரின்அழிவு
ஹெராக்ளியன் நகரம்  தொடர்ந்து நில நடுக்கம் காரணமாகவும் பெரு வெள்ளத்தாலும் கி.மு.3 வது மற்றும் கி.மு. 2 வது நூற்றாண்டில் கடலில் மூழ்கியது. கி.பி.2000ம் வருடம் பிரெஞ்சு நாட்டைச் சேர்ந்த அகழ்வாராய்ச்சியாளர்கள் இந்த நகரத்தை மீண்டும் கண்டுபிடித்தனர்.]

## மேற்கோள்கள்

பகுப்பு:உலகில் அழிந்து போன நகரங்கள்
தரண் தாரண் மாவட்டம்

**தரண் தாரண் மாவட்டம்** (Tarn Taran district)  வடமேற்கு இந்தியாவின் பஞ்சாப் மாநிலத்தின் 22 மாவட்டங்களில் ஒன்றாகும். இம்மாவட்டத் தலைமையிட நகரம்  **[[தரண் தாரண் சாகிப்]]** ஆகும். இம்மாவட்டம் இந்திய-பாகிஸ்தான் எல்லையில் அமைந்துள்ளது.

## மாவட்ட நிர்வாகம்
இம்மாவட்டம் தரண் தரண், பட்டி, காதூர் சாகிப் என மூன்று வருவாய் வட்டங்களையும்;  தரண் தரண், பட்டி, காதூர் சாகிப்பு, சோலா சாகிப்பு, பிக்கிவிண்டு, கண்டிவிண்டு மற்றும் வல்தொகா என ஏழு ஊராட்சி ஒன்றியங்களைக் கொண்டது.

## அரசியல்
இம்மாவட்டம் தரண் தரண், பட்டி மற்றும் கேம்கரண் என மூன்று சட்டமன்றத் தொகுதிகளைக் கொண்டது.

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 1,119,627 ஆக உள்ளது. கிராமப்புறங்களில் 87.34% மக்களும்;  நகரப்புறங்களில் மக்களும் 12.66% வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி  விகிதம்  19.23%  ஆக உயர்ந்துள்ளது. மக்கள் தொகையில் 589,369 ஆண்களும்  மற்றும் 530,258 பெண்களும் உள்ளனர். பாலின விகிதம் ஆயிரம் ஆண்களுக்கு 900  பெண்கள்  வீதம் உள்ளனர். 2,414 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 464 மக்கள் வாழ்கின்றனர். இம்மாவட்டத்தின் சராசரி  படிப்பறிவு 67.81 % ஆகவும், ஆண்களின் படிப்பறிவு 73.24 % ஆகவும், பெண்களின் படிப்பறிவு 61.85 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 75,382 ஆக உள்ளது. 

### சமயம்
இம்மாவட்டத்தில் சீக்கிய சமய மக்கள் தொகை 1,044,903  (93.33 %) ஆகவும்,  இந்து சமயத்தவரின் மக்கள் தொகை 60,504  (5.40 %)  ஆகவும்,  இசுலாமிய சமய  மக்கள் தொகை  3,855  (0.34 %)  ஆகவும்,  கிறித்தவ,  பௌத்த, சமண சமய மக்கள் தொகை கணிசமாக உள்ளது.

### மொழிகள்
பஞ்சாப் மாநிலத்தின் ஆட்சி மொழியான பஞ்சாபி மொழியுடன்,  இந்தி, உருது  மற்றும் வட்டார மொழிகளும் இம்மாவட்டத்தில் பேசப்படுகிறது.

## மேற்கோள்கள்

## வெளி இணைப்புகள்
*  தரண் தரண் மாவட்ட இணையதளம்

பகுப்பு:பஞ்சாப் (இந்தியா) மாநிலத்திலுள்ள மாவட்டங்கள்
பெரோஸ்பூர் மாவட்டம்

**பெரோஸ்பூர் மாவட்டம்** (Firozpur district) வடமேற்கு இந்தியாவின் பஞ்சாப் மாநிலத்தின் 22 மாவட்டங்களில் ஒன்றாகும். இம்மாவட்டத் தலைமையிட நகரம் பெரோஸ்பூர் ஆகும். இம்மாவட்டத்தின் பாகிஸ்தான் எல்லைப்புறத்தில் அமைந்த உசைனிவாலா கிராமத்தில் இந்திய சுதந்திர போராட்ட வீரர்களான பகத்சிங், சுக்தேவ் தாப்பர் மற்றும் சிவரம் ராச்குரு ஆகியோரின் நினைவாக  நிறுவப்பட்ட உசைனிவாலா தேசிய தியாகிகள் நினைவிடம் உள்ளது.

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 2,026,831 ஆக உள்ளது. 
கடந்த பத்தாண்டுகளில் (2001-2011) மக்கள் தொகை வளர்ச்சி  விகிதம் 16.08% ஆக உயர்ந்துள்ளது. மக்கள் தொகையில்  ஆண்களும்  மற்றும்  பெண்களும் உள்ளனர். பாலின விகிதம் ஆயிரம் ஆண்களுக்கு 893  பெண்கள்  வீதம் உள்ளனர். 5305 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 380 மக்கள் வாழ்கின்றனர். இம்மாவட்டத்தின் சராசரி  படிப்பறிவு  69.80%  ஆக உள்ளது.

### மொழிகள்
பஞ்சாப் மாநிலத்தின் ஆட்சி மொழியான பஞ்சாபி மொழியுடன்,  இந்தி, உருது  மற்றும் வட்டார மொழிகளும் இம்மாவட்டத்தில் பேசப்படுகிறது.

### சமயம்
இம்மாவட்டத்தில் சீக்கியர்கள் 53.76%; இந்துக்கள் 44.67%; கிறித்தவர்கள் 0.95%; இசுலாமியர்கள் 0.28% ஆக உள்ளனர். பிற சமயத்தினர் குறைவாக உள்ளனர்.

## மாவட்ட நிர்வாகம்
இம்மாவட்டம் பெரோஸ்பூர், சிரா, குரு ஹர் சகாய் என மூன்று வருவாய் வட்டங்களையும்; பெரோஸ்பூர், கால் கர்டு, குரு ஹர் சகாய், மாக்கு, மம்தோத், சிரா என  ஆறு ஊராட்சி ஒன்றியங்களையும்; பெரோஷ்பூர், தல்வண்டி பாய், மாக்கு, குரு ஹர் சகாய், சிரா, மம்தோத், பெரோஷ்பூர் பாசறை நகரம்,  மல்லன்வாலா, மூட்கி, கால் கர்டு என பத்து நகராட்சிகளையும் கொண்டுள்ளது.

## அரசியல்
இம்மாவட்டம் பெரோஸ்பூர், பெரோஸ்பூர் (கிராமப்புறம்), குரு ஹர் சகாய் மற்றும் சிரா என நான்கு சட்டமன்றத் தொகுதிகளைக் கொண்டுள்ளது.

## மேற்கோள்கள்

## வெளி இணைப்புகள்
* பொரோஷ்பூர் மாவட்ட இணையதளம்

பகுப்பு:பஞ்சாப் (இந்தியா) மாநிலத்திலுள்ள மாவட்டங்கள்
பெரிய நிக்கோபார் தீவு

**பெரிய நிக்கோபார் தீவு ( Great Nicobar** இந்தி: बड़ा निकोबार, நிக்கோபாரி: टोकिओंग लोंग, *Tokieong Long*) என்பது  இந்தியாவின் நிக்கோபார் தீவுகளில் பெரிய பகுதியாகும். இது சுமத்ரா தீவின் வடக்கில் உள்ளது. இத்தீவு 1045&nbsp;கி.மீ2 பரப்பளவு உடையது, என்றாலும் இதன் மக்கள் தொகை மிக்க்குறைவாக  9,440 மட்டுமே கொண்டது. இத்தீவு பெருமளவு மழைக் காடுகளைக் கொண்டு காட்டுயிர்களின் புகளிடமாக உள்ளது.

இத்தீவில்தான் மகா நிக்கோபார் உயிர்க்கோளக் காப்பகம், இந்திரா முனை ஆகியவை உள்ளன. இந்த இந்திரா முனைதான் இந்தியாவின் தென்முனையாக உள்ளது. மேலும் ஐ. என். எஸ். பாஸ் கடற்படை விமான நிலையமும் அதன் அருகே  காம்ப்பெல் பே கூட்டு சேவைகள் கீழ் இந்திய பாதுகாப்புப் படைகளைச் சேர்ந்த அந்தமான் நிக்கோபார் வானூர்தி படைப்பிரிவும்  (ஏ. என். சி ) உள்ளன. இதுவே இந்திய படைத்துறையின் தென்கோடி வானூர்தி நிலையமாகும்.

இத்தீவு 2004 இந்திய பெருங்கடல் நிலநடுக்க ஆழிப்பேரலையின்போது பெருமளவு பாதிக்கப்பட்டது. அச்சமயம் வெளியுலக தொடர்பிலிருந்து ஒரு நாள்வரை துண்டிக்கப்பட்டிருந்தது.

## நிலவியல்
இத்தீவில் அலெக்சாந்ரா, அம்ரித் கவுர், துக்மர், கலாதியா போன்ற பல ஆறுகள் உள்ளன. கிட்டத்தட்ட அனைத்து ஆறுகளும் தொற்கு அல்லது தென்மேற்கு திசையில் பாய்வது இத்தீவின் நிலப்பரப்பு எப்பக்கம் சாய்ந்துள்ளது என்பதை குறிப்பதா உள்ளது. இத்தீவில் நிறைய மலைத் தொடர்கள் காணப்படுகிறன. இதில் முதன்மையான தொடர் வடக்கு- தெற்காக அமைந்துள்ளது. இத்தொடரில்தான் துய்லியர் மலை உள்ளது, இதுவே கடல் மட்டத்தில் இருந்து 642 மீட்ர் உயரத்தில் உள்ள பகுதியாகும்.

இந்திரா முனை (6 ° 45'10 "வ மற்றும் 93 ° 49'36" கி) என்ற பகுதியே பெரிய நிக்கோபார் தீவு மற்றும் இந்தியாவின் தென்கோடி புள்ளியாக உள்ளது. இந்திரா முனை 26 திசம்பர் 2004 ஆண்டைய ஆழிப்பேரலையின்போது பாதிக்கப்பட்டது. இதனால் இங்கிருக்கும் கலங்கரை விளக்கம் சேதமடைந்திருந்தது. கலங்கரை விளக்கம் பின்னர் செய்யப்பட்டு செயல்பட்டு வருகிறது.

## விலங்குகள்
தீவின் பெரும்பான்மை பகுதி மகா நிக்கோபார் உயிர்க்கோளக் காப்பகமாக உள்ளது. இப்பகுதி பல அகணிய உயிரிகளான தாவரங்கள், விலங்குகள் ஆகியவற்றின்  உறைவிடமாக உள்ளது. இங்குள்ள சில குறிப்பிடத்தக்க உயிரினங்கள்  நிக்கோபார் ஸ்குருப்பலோ பறவை, எடிபிலி-கூட்டு ஸ்விஃப்லிட், நிக்கோபார் நீண்ட வால் குரங்கு, உவர்நீர் முதலை, பேராமை, மலேய பெட்டி ஆமை , நிக்கோபார் மர மூஞ்சூறு ,  இராச மலைப்பாம்பு,  தேங்காய் நண்டு ஆகியவை ஆகும்.

## மக்கள் தொகை
இந்த தீவு ஷோம்பென் மக்களின் தாயகமாக உள்ளது.

## போக்குவரத்து
இங்கு கிழக்கு கடற்கரையில் 915மீ  விமான ஓடுபாதை உள்ளது.
* கப்பல்துறை: இங்கு உள்ள கேம்போல் வளைகுடாவில் ஒரு சிறிய துறைமுகம் உள்ளது.

## மேற்கோள்கள்

பகுப்பு:அந்தமான் நிக்கோபார் தீவுகளின் தீவுகள்
கடத்தி அலை

மின்காந்த அலையின் ஒரு பகுதி **கடத்தி அலை** (carrier wave) ஆகும். பொதுவாக இதன் அலை நீளம், நீள-அலையிலிருந்து (Long-wave) ரேடார் (கதிரலைக் கும்பா) அதிர்வு (Radar frequency) அலை வரை இருக்கும். இந்தக் கடத்தி அலை தகவல்கலை எடுத்து மற்றொரு பகுதிக்கு செல்கிறது. இவ்வாறு கடத்தி அலையில் தகவலை சேர்க்கப்படும் முறைக்கு பண்பேற்றம் என்று அழைக்கப்படுகிறது.

## மேற்கோள்கள்

பகுப்பு:தகவல் தொடர்பு
பகுப்பு:மின்காந்தவியல்
ஹோசியார்பூர் மாவட்டம்

**ஹோசியார்பூர் மாவட்டம்** (Hoshiarpur District) வடமேற்கு இந்தியாவின் பஞ்சாப் மாநிலத்தின் 22 மாவட்டங்களில் ஒன்றாகும். இம்மாவட்டத் தலைமையிட நகரம் ஹோசியார்பூர் மாநகராட்சி ஆகும்.

## மாவட்ட நிர்வாகம்
ஜலந்தர் வருவாய்க் கோட்டத்தில் உள்ள இம்மாவட்டம், ஹோசியார்பூர், தசுயா, கர்சங்கர், முக்கேரியன் என நான்கு வருவாய் வட்டங்களைக் கொண்டுள்ளது. மேலும் ஊரக வளர்ச்சித் திட்டங்களை நிறைவேற்ற ஹோசியார்பூர் I, ஹோசியார்பூர் II, புங்கா, தசுயா, தண்டா, முக்கேரியன், தல்வாரா, ஹாஜிப்பூர், மகில்பூர், கர்சங்கர் என பத்து ஊராட்சி ஒன்றியங்களைக் கொண்டுள்ளது.

இம்மாவட்டம் ஹோஷியர்பூர் மாநகராட்சி, தண்டா, தசுகியா, முக்கேரியன் கர்திவாலா, சாம் சௌரசி, கர்சங்கர் என எழு நகராட்சிகளையும், மஹால்பூர், தல்வாரா என இரண்டு நகரப் பஞ்சாயத்துகளையும் கொண்டுள்ளது. இம்மாவட்டத்தில் 1416 கிராமங்கள் உள்ளது.

## அரசியல்
இம்மாவட்டம் சப்பெவால், தௌசா, கர்சங்கர், ஹோசியார்பூர், முக்கேரியன், சாம் சௌரசி, உர்மர், என ஏழு சட்டமன்றத் தொகுதிகளைக் கொண்டுள்ளது.

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை  15,86,625 ஆக உள்ளது. கிராமப்புறங்களில் % மக்களும்;  நகரப்புறங்களில் மக்களும் % வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி  விகிதம்  7.1% ஆக உயர்ந்துள்ளது. மக்கள் தொகையில் 8,09,057 ஆண்களும்  மற்றும்  7,77,568 பெண்களும் உள்ளனர். பாலின விகிதம் ஆயிரம் ஆண்களுக்கு    961 பெண்கள்  வீதம் உள்ளனர். 3386 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 469 மக்கள் வாழ்கின்றனர். இம்மாவட்டத்தின் சராசரி  படிப்பறிவு   84.6% ஆகவும், ஆண்களின் படிப்பறிவு 88.8% % ஆகவும், பெண்களின் படிப்பறிவு 
80.3% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை  ஆக உள்ளது.  மொத்த மக்கள் தொகையில் பட்டியல் சமூக மக்கள்  5,57,504 ஆக உள்ளனர்.
 மாவட்ட மக்கள் தொகையில் பட்டியல் சமூக மக்கள் 34% ஆக உள்ளனர்.

### சமயம்
இம்மாவட்டத்தில் சீக்கிய சமய மக்கள் தொகை 33.92% ஆகவும்,  இந்து சமயத்தவரின் மக்கள் தொகை 63.07%  ஆகவும்,  இசுலாமிய சமய  மக்கள் தொகை 1.46%   ஆகவும்,  கிறித்தவ மக்கள் தொகை 0.94% ஆகவும்,  ,  பௌத்த, சமண சமய மக்கள் தொகை கணிசமாக உள்ளது.

### மொழிகள்
பஞ்சாப் மாநிலத்தின் ஆட்சி மொழியான பஞ்சாபி மொழியுடன்,  இந்தி, உருது  மற்றும் வட்டார மொழிகளும் இம்மாவட்டத்தில் பேசப்படுகிறது.

## பொருளாதாரம்
ஹோசியார்பூர் மாவட்டம், பொருளாதாரத்தில் மிகவும் பின் தங்கியதாக அறிவிக்கப்பட்ட 250 இந்திய  மாவட்டங்களில் ஒன்றாகும். எனவே இம்மாவட்டத்தின் ஊரக வளர்ச்சித் திட்டங்களுக்கு இந்திய அரசின் பஞ்சாயத்து ராஜ் அமைச்சகம் நிதியுதவி செய்கிறது.

## புகழ் பெற்றவர்கள்
* மகாத்மா ஹன்ஸ்ராஜ்

## மேற்கோள்கள்

*  ஹோசியார்பூர் மாவட்ட இணையதளம்]

## வெளி இணைப்புகள்
* Hoshiarpur District at Maps of India

பகுப்பு:பஞ்சாப் (இந்தியா) மாநிலத்திலுள்ள மாவட்டங்கள்
ஹோசியார்பூர் மாவட்டம்
மான்சா மாவட்டம், பஞ்சாப்

**மான்சா மாவட்டம்** (Mansa district)  வடமேற்கு இந்தியாவின் பஞ்சாப் மாநிலத்தின் 22 மாவட்டங்களில் ஒன்றாகும். இம்மாவட்டத் தலைமையிட நகரம் மான்சா    ஆகும்.

## மாவட்ட நிர்வாகம்
மான்சா  மாவட்டம் மான்சா, புத்லதா, சர்துல்கர் என மூன்று வருவாய் வட்டங்களையும்; மான்சா, பிக்கி, புத்லதா, சர்துல்கர் மற்றும் ஜுனீர் என ஐந்து ஊராட்சி ஒன்றியங்களையும்; 240 கிராமங்களையும் கொண்டது.

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை ஆக 7,68,808  உள்ளது.
கடந்த பத்தாண்டுகளில் (2001-2011) மக்கள் தொகை வளர்ச்சி  விகிதம் 11.62%  ஆக உயர்ந்துள்ளது. பாலின விகிதம் ஆயிரம் ஆண்களுக்கு 880   பெண்கள்  வீதம் உள்ளனர்.  இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 350 மக்கள் வாழ்கின்றனர்.

### மொழிகள்
பஞ்சாப் மாநிலத்தின் ஆட்சி மொழியான பஞ்சாபி மொழியுடன்,  இந்தி, உருது  மற்றும் வட்டார மொழிகளும் இம்மாவட்டத்தில் பேசப்படுகிறது.

## புவியியல்

முக்கோண வடிவத்தில் அமைந்த மான்சா மாவட்டம், வடக்கில் பர்னாலா மாவட்டம்  வடமேற்கில் பதிண்டா மாவட்டம் வடகிழக்கில் சங்கரூர் மாவட்டம், தெற்கில் அரியானா மாநிலம் எல்லைகளாக கொண்டுள்ளது.

## பொருளாதாரம்
மாவட்டத்தின் பொருளாதாரம் வேளாண்மைத் தொழிலை குறிப்பாக பருத்தி வேளாண்மைத் தொழிலை நம்பியுள்ளது.

## மேற்கோள்கள்

* மான்சா மாவட்ட இணையதளம்
பகுப்பு:பஞ்சாப் (இந்தியா) மாநிலத்திலுள்ள மாவட்டங்கள்
சி/1890 வி1 (சோனா)

**சி/1890 வி1 (சோனா)** *(C/1890 V1 (Zona)*) என்பது இத்தாலிய வானியலாளர் தெமிசுடோகிள் சோனா என்பவரால் 1890 ஆம் ஆண்டு நவம்பர் மாதம் 15 ஆம் நாள் கண்டுபிடிக்கப்பட்ட ஒரு காலமுறையற்ற வால்வெள்ளி ஆகும். இத்தாலியில் உள்ள பாலெர்மோ விண்வெளி ஆய்வு நிலையத்தில் நிலநடுக்கோட்டில் நிறுவப்பட்ட மெர்சு தொலைநோக்கி மூலம் இவ்வால்வெள்ளியை கண்டறிந்தார். இவ்வாள்வெள்ளியை நோக்கும் முயற்சியில் ஈடுபட்டுக் கொண்டிருந்த சிபிட்டேலர் இதே 1890 ஆம் ஆண்டில் 113/ப்பி / சிபிட்டேலர் என்ற வால்வெள்ளியைக் கண்டறிந்தார்.

## மேற்கோள்கள்

பகுப்பு:வால்வெள்ளிகள்
ஒலிச்செறிவுமானி

thumb|400px|காவிச்செல்லக்கூடிய ஒலிச்செறிவுமானி, 1975 ஆம் ஆண்டு
**ஒலிச்செறிவுமானி** (*audiometer*) என்பது மனிதனின் கேட்கும் திறனை அறிய உதவும் கருவி. இந்தக் கருவியின் துணை கொண்டு ஒலி அதிர்வுகளின் அளவையும் அதன் வலிமையையும் அளக்கமுடியும். இந்தக் கருவி ஒரு சமிக்ஞையை உருவாக்கி அதனுடைய அதிா்வையும் வலிமையையும் வேறுபடுத்தி அதை தலையணி மூலம் மனிதனுக்குள் செலுத்திக் கேட்கும் திறனை அறிகிறது.

## மேற்கோள்கள்

பகுப்பு:மருத்துவக் கருவிகள்
காஞ்சிபுரம் ஆயிரத்தெட்டு சிவலிங்கம்

**காஞ்சிபுரம் ஆயிரத்தெட்டு சிவலிங்கம் (சகசரலிங்கம் - ஏகம்பம்)** என போற்றும் இது, காஞ்சிபுரத்திலுள்ள காஞ்சி ஏகாம்பரநாதர் கோயிலின் 2-ம் (மாவடிப்) பிராகாரத்தில் வாயு மூலையில் அமைந்துள்ளது. மேலும், ஆயிரத்தெட்டு இலிங்கங்களைக் தன்னகத்தேகொண்ட பேருருவலிங்கமாக அறியப்படும் இச்சிவலிங்கம் பற்றிய  குறிப்புகள், காஞ்சி புராண படலத்துள் உட்கோயில்களாகச் சொல்லப்பட்டுள்ளது.

## லிங்க சிறப்பு
இராமன் மற்றும் இராவணனை கொன்ற தோசம் போக்குவதற்கு பூசை செய்த சிவலிங்கமாகும்.

## அமைவிடம்
இந்தியாவின் தென்கடை மாநிலம் தமிழ்நாட்டிலுள்ள காஞ்சிபுரம் மாவட்டத்தின்  தலைநகரான பெரிய காஞ்சிபுரம் எனப்படும் சிவகாஞ்சியின்காஞ்சி திருவேகம்பத்தின் மாவடிப் பிரகாரத்தில் உள்ளது. மேலும், தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்திலிருந்து வடமேற்கில் சுமார் 1 கிலோமீட்டர் தொலைவிலுள்ள காஞ்சி சங்கர மடத்தை கடந்து சற்று தூரம் சென்றால் திருவேகம்பத்தை அடையலாம்.

## மேற்கோள்கள்

## புற இணைப்புகள்
* காஞ்சி கோயில்களின் சாலைகள் வரைபடம்.

பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பகுப்பு:தமிழ்நாட்டில் உள்ள சிவன் கோயில்கள்
பரவு வருடல்

**பரவு வருடல்** (Raster scan) என்பது தொலைக்காட்சி பெட்டியில் படம் தெரிவதற்காக எதிர்மின் கதிர் குழாயில் (Display) உள்ள வருடல் (scan) முறையாகும். இந்த வருடல் முறையே நமக்குப் பிம்பத்தை தொலைக்காட்சி பெட்டியில் தோற்றுவிக்கிறது .

## மேற்கோள்கள்

பகுப்பு:தொலைக்காட்சி
பர்னாலா மாவட்டம்

**பர்னாலா மாவட்டம்** (Barnala district) வடமேற்கு இந்தியாவின் பஞ்சாப் மாநிலத்தின் 22 மாவட்டங்களில் ஒன்றாகும். இம்மாவட்டத் தலைமையிட நகரம் **பர்னாலா** ஆகும். 2006-ஆம் ஆண்டிற்கு முன்னர் இம்மாவட்டம் சங்கரூர் மாவட்டத்தின் ஒரு பகுதியாக இருந்தது.

## மாவட்ட எல்லைகள்
இம்மாவட்டத்தின் வடக்கில் லூதியானா மாவட்டம், வடமேற்கில் மொகா மாவட்டம்,  மேற்கில் பதிண்டா மாவட்டம், மற்ற திசைகளில் சங்கரூர் மாவட்டம் எல்லைகளாக உள்ளது.

## மாவட்ட நிர்வாகம்
பர்னாலா மாவட்டம் பர்னாலா, தபா என இரண்டு வருவாய் வட்டங்களையும்; பர்னாலா, தனலவா, மெஹல் காலன் என மூன்று துணை வட்டங்களையும்; பர்னாலா, செஹ்னா, மெஹல் காலன் என மூன்று ஊராட்சி ஒன்றியங்களையும், ஐந்து நகராட்சி மன்றங்களையும் கொண்டது.

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 595,527 ஆக உள்ளது. கிராமப்புறங்களில் 67.98% மக்களும்;  நகரப்புறங்களில் மக்களும் 32.02% வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி  விகிதம் 13.02% ஆக உயர்ந்துள்ளது. மக்கள் தொகையில் 317,522 ஆண்களும்  மற்றும் 278,005 பெண்களும் உள்ளனர். பாலின விகிதம் ஆயிரம் ஆண்களுக்கு 876  பெண்கள்  வீதம் உள்ளனர். 1,482 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 402 மக்கள் வாழ்கின்றனர். இம்மாவட்டத்தின் சராசரி  படிப்பறிவு  67.82 % ஆகவும், ஆண்களின் படிப்பறிவு 71.57 % ஆகவும், பெண்களின் படிப்பறிவு  63.57% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை  64,987 ஆக உள்ளது. 

### சமயம்
இம்மாவட்டத்தில் சீக்கிய சமய மக்கள் தொகை  467,751 (78.54 %) ஆகவும்,  இந்து சமயத்தவரின் மக்கள் தொகை 112,859  (18.95 %)  ஆகவும்,  இசுலாமிய சமய  மக்கள் தொகை 13,100  (2.20 %)  ஆகவும்,  கிறித்தவ,  பௌத்த, சமண சமய மக்கள் தொகை கணிசமாக உள்ளது.

### மொழிகள்
பஞ்சாப் மாநிலத்தின் ஆட்சி மொழியான பஞ்சாபி மொழியுடன்,  இந்தி, உருது  மற்றும் வட்டார மொழிகளும் இம்மாவட்டத்தில் பேசப்படுகிறது.

## மேற்கோள்கள்

பகுப்பு:பஞ்சாப் (இந்தியா) மாநிலத்திலுள்ள மாவட்டங்கள்
ரூப்நகர் மாவட்டம்

**ரூப்நகர் மாவட்டம்** (Rupnagar district)  வடமேற்கு இந்தியாவின் பஞ்சாப் மாநிலத்தின் 22 மாவட்டங்களில் ஒன்றாகும். இம்மாவட்டத் தலைமையிட நகரம் **[[ரூப்நகர்]]** ஆகும்.

சத்லஜ் ஆறு இம்மாவட்டத்தின் நங்கல், ரூப்நகர் மற்றும் அனந்தப்பூர் சாகிப் வருவாய் வட்டங்கள் வழியாக பாய்கிறது.

## மாவட்ட எல்லைகள்
ரூப்நகர் மாவட்டத்தின்  வடக்கில் இமாசலப் பிரதேசத்தின் உன்னாவ் மாவட்டம், மற்றும் வட கிழக்கில் பிலாஸ்பூர் மாவட்டம், கிழக்கில் சோலான் மாவட்டம், தென்கிழக்கில்  மொகாலி மாவட்டம், தென்மேற்கில் பதேகர் சாகிப் மாவட்டம், மேற்கில் லூதியானா மாவட்டம் வடமேற்கில் ஹோசியார்பூர் மாவட்டம் மற்றும் சாகித் பகத்சிங் நகர் மாவட்டம் எல்லைகளாக உள்ளது.

## மாவட்ட நிர்வாகம்
ரூப்நகர் மாவட்டம் ரூப்நகர், அனந்தப்பூர் சாகிப், சம்கௌர் சாகிப், நங்கல் என நான்கு வருவாய் வட்டங்களையும்; ரூப்நகர், சம்கௌர் சாகிப், அனந்தப்பூர் சாகிப், மொரிந்தா, கிராத்பூர் சாகிப், நங்கல் என ஆறு நகராட்சி மன்றங்களையும்; 617 கிராமங்களையும் கொண்டது.

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 683,349 ஆக உள்ளது. 
கடந்த பத்தாண்டுகளில் (2001-2011) மக்கள் தொகை வளர்ச்சி  விகிதம் 8.67%. ஆக உயர்ந்துள்ளது. பாலின விகிதம் ஆயிரம் ஆண்களுக்கு  913 பெண்கள்  வீதம் உள்ளனர். 1440 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 488 மக்கள் வாழ்கின்றனர். இம்மாவட்டத்தின் சராசரி  படிப்பறிவு  83.3% ஆக உள்ளது.

### மொழிகள்
பஞ்சாப் மாநிலத்தின் ஆட்சி மொழியான பஞ்சாபி மொழியுடன்,  இந்தி, உருது  மற்றும் வட்டார மொழிகளும் இம்மாவட்டத்தில் பேசப்படுகிறது.

## மேற்கோள்கள்

*ரூப்நகர் மாவட்ட இணையதளம்
## வெளி இணைப்புகள்
* Rupnagar BSNL telephone directory search
* Archaeological Museum in Rupnagar (Archaeological Survey of India)

பகுப்பு:பஞ்சாப் (இந்தியா) மாநிலத்திலுள்ள மாவட்டங்கள்
பகுப்பு:ரூப்நகர் மாவட்டம்
முக்த்சர் சாகிப் மாவட்டம்

**முக்த்சர் சாகிப் மாவட்டம்** (Muktsar Sahib district) 
வடமேற்கு இந்தியாவின் பஞ்சாப் மாநிலத்தின் 22 மாவட்டங்களில் ஒன்றாகும். இம்மாவட்டத் தலைமையிட நகரம் **[[ஸ்ரீ முக்த்சர் சாகிப்]]**  ஆகும்.
 
## வரலாறு
இம்மாவட்டத்தின் தலைமையிடமான முக்த்சர் நகரத்தில் சீக்கியர்களின் பத்தாவது குருவான குருகோவிந்த சிங்கின் சீக்கிய கல்சா படைகளுக்கும், மொகலாயப் பேரரசன் அவுரங்கசீப் படைகளுக்கும் 1705-இல் பெரும் போர் நடைபெற்றது. இப்போரை **முக்த்சர் போர்** என வராலாற்றில் குறிபிடப்படுகிறது.

## மாவட்ட எல்லைகள்
முக்த்சர் மாவட்டத்தின் தெற்கில் அரியானா மாநிலம்; வடக்கில் பரித்கோட் மாவட்டம், மேற்கில் பெரோஸ்பூர் மாவட்டம், கிழக்கில் பதிண்டா மாவட்டம் எல்லைகளாக உள்ளது.

## மாவட்ட நிர்வாகம்
இம்மாவட்டம் முக்த்சர், மலௌத், கித்தர்பாகா என மூன்று வருவாய் வட்டங்களையும், முக்த்சர், மாலௌட், லம்பி மற்றும் கோட் பாய் என நான்கு ஊராட்சி ஒன்றியங்களையும்; 234 கிராமங்களையும் கொண்டுள்ளது.

## அரசியல்
முக்த்சர் மாவட்டத்தில் முக்த்சர், மாலௌட், கித்தர்பாகா மற்றும் லம்பி என மூன்று சட்டமன்றத் தொகுதிகள் உள்ளது.
 
## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 901,896 ஆக உள்ளது. கிராமப்புறங்களில் 72.04% மக்களும்;  நகரப்புறங்களில் மக்களும் 27.96% வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி  விகிதம் 16.00% ஆக உயர்ந்துள்ளது. மக்கள் தொகையில் 475,622 ஆண்களும்  மற்றும் 426,274 பெண்களும் உள்ளனர். ஆயிரம் ஆண்களுக்கு 896  பெண்கள் என்ற விகிதத்தில் பாலின விகிதம் உள்ளது.  2,593 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 348 மக்கள் வீதம் வாழ்கின்றனர். இம்மாவட்டத்தின் சராசரி  படிப்பறிவு  65.81% ஆகவும், ஆண்களின் படிப்பறிவு 71.76% ஆகவும், பெண்களின் படிப்பறிவு 59.24% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 104,419 ஆக உள்ளது. 

### சமயம்
இம்மாவட்டத்தில் சீக்கிய சமய மக்கள் தொகை 6,38,625  (70.81 %) ஆகவும்,  இந்து சமயத்தவரின் மக்கள் தொகை 254,920 (28.26 %)  ஆகவும்,  இசுலாமிய சமய  மக்கள் தொகை 4,333  (0.48 %)  ஆகவும்,  கிறித்தவ,  பௌத்த, சமண சமய மக்கள் தொகை மிகக் குறைவாக உள்ளது.

### மொழிகள்
பஞ்சாப் மாநிலத்தின் ஆட்சி மொழியான பஞ்சாபி மொழியுடன்,  இந்தி, உருது  மற்றும் வட்டார மொழிகளும் இம்மாவட்டத்தில் பேசப்படுகிறது.

## மேற்கோள்கள்

*முக்த்சர் மாவட்ட இணையதளம்

பகுப்பு:பஞ்சாப் (இந்தியா) மாநிலத்திலுள்ள மாவட்டங்கள்
சங்கரூர் மாவட்டம்

**சங்கரூர் மாவட்டம்** (Sangrur district) வடமேற்கு இந்தியாவின் பஞ்சாப் மாநிலத்தின் 22 மாவட்டங்களில் ஒன்றாகும். இம்மாவட்டத் தலைமையிட நகரம் சங்குரூர் ஆகும். 

பர்னாலா மாவட்டம் துவக்குவதற்கு முன்பு இம்மாவட்டத்தின் ஒரு பகுதியாக இருந்தது. இம்மாவட்டம் துரி, லெரகாகா, மெலர்கோட்லா, சங்கரூர், மற்றும் சுனாம் ஆகிய நகரங்களைக் கொண்டது.

## மாவட்ட எல்லைகள்
சங்கரூர் மாவட்டத்தின் வடக்கில் லூதியானா மாவட்டம், வடகிழக்கில் பதேகாட் சாகிப் மாவட்டம், கிழக்கில் பட்டியாலா மாவட்டம், தென்கிழக்கில் ஜிந்து மாவட்டம், (அரியானா),  தெற்கில் அரியானாவின் பதேகாபாத் மாவட்டம், தென்மேற்கில்
மான்சா மாவட்டம், வடமேற்கில் பர்னாலா மாவட்டம் எல்லைகளாகக் கொண்டது.

## மாவட்ட நிர்வாகம்
இம்மாவட்டம் தூரி, லெராகாகா, மெலர்கோட்லா, மூனாக், சங்கரூர் சாகிப் மற்றும் சுனாம் என ஆறு வட்டங்களையும்; மெலர்கோட்லா I, மெலர்கோட்லா II, செர்பூர், சங்கரூர், பவானிகாட், சுனாம், லெகரா, மூனாக், திர்ப்பா என பத்து ஊராட்சி ஒன்றியங்களையும்; பத்து நகராட்சி மன்றங்களையும்; 581 கிராமங்களையும் கொண்டது.

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 1,655,169 ஆக உள்ளது. கிராமப்புறங்களில் 68.83% மக்களும்;  நகரப்புறங்களில் மக்களும் 31.17% வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி  விகிதம் 12.35% ஆக உயர்ந்துள்ளது. மக்கள் தொகையில் 878,029 ஆண்களும்  மற்றும் 777,140 பெண்களும் உள்ளனர். ஆயிரம் ஆண்களுக்கு 885 பெண்கள் என்ற விகிதத்தில் பாலின விகிதம் உள்ளது. 3,625 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 457 மக்கள் வீதம் வாழ்கின்றனர். இம்மாவட்டத்தின் சராசரி  படிப்பறிவு  67.99% ஆகவும், ஆண்களின் படிப்பறிவு 73.18% ஆகவும், பெண்களின் படிப்பறிவு 62.17% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 181,334 ஆக உள்ளது. 

### சமயம்
இம்மாவட்டத்தில் சீக்கிய சமய மக்கள் தொகை 1,077,438  (65.10 %) ஆகவும்,  இந்து சமயத்தவரின் மக்கள் தொகை 389,410  (23.53 %)  ஆகவும்,  இசுலாமிய சமய  மக்கள் தொகை 179,116  (10.82 %)  ஆகவும்,  கிறித்தவ,  பௌத்த, சமண சமய மக்கள் தொகை மிகக் குறைவாக உள்ளது.

### மொழிகள்
பஞ்சாப் மாநிலத்தின் ஆட்சி மொழியான பஞ்சாபி மொழியுடன்,  இந்தி, உருது  மற்றும் வட்டார மொழிகளும் இம்மாவட்டத்தில் பேசப்படுகிறது.

## மேற்கோள்கள்

*  சங்கரூர் மாவட்ட இணையதளம் 

பகுப்பு:பஞ்சாப் (இந்தியா) மாநிலத்திலுள்ள மாவட்டங்கள்
ஆத்திக் எண்குறிகள்

**ஆத்திக் எண்ணுருக்கள்** (*Attic numerals*) என்பவரி பண்டைய கிரேக்கர்கள் பயன்படுத்திய எண்ணுரு முறைமையாகும். இது கிமு 7ஆம் நூற்றாண்டில் இருந்து வழக்கில் வந்துள்ளது. இவை எரோடியானிக எண்குறிகள் எனவும் அழைக்கப்படுகின்றன. இவ்வெண்கள் கி.பி 2ஆம் நூற்றாண்டில் அயேலியசு எரொடியனசுவால் பயன்படுத்தப்பட்டதால் இப்பெயர் பெற்றது. இவை அஃகொலி எண்குறிகள் எனவும் அழைக்கப்படுகின்றன. ஏனெனில் இவை தம் நெடுங்கணக்கின் ஒலிப்பால் பின்வருமாறு குறிப்பிடப்படுவதாலேயே எனலாம்: *five*, *ten*, *hundred*, *thousand* மற்றும் *ten thousand*. காண்க, கிரேக்க எண்குறிகள்,  அஃகொலிப்பியல்.

வழக்கில் உள்ள நிகழ்கால உரோமானிய எண்குறி முரைமையைப் போலல்லாமல் ஆத்திக் எண்குறிகள் நேர்கூட்டுதல் வடிவில் உள்ளன. எனவே, 4 எனும் எண் **ΙΙΙΙ** எழுதப்படும், **ΙΠ** என எழுதப்படுவதில்லை.

வழக்கமாக, 50, 500, 5,000 ஆகியவற்றின் எண்குறிகள் பையின் (அடிக்கடி குறுங்கால் உள்ள பழைய வடிவில்) கலப்பு வடிவில் சுட்டப்படுகின்றன. இங்கு பை பத்தின் அடுக்கைச் சுட்டும் சுருக்கமான குறியீடாகும். எடுத்துகாட்டாக, என்பது ஆயிரத்தின் ஐந்து மடங்காகும்.

:: **எடுத்துகாட்டு:** &nbsp; 1982 &nbsp; = &nbsp; ΧΗΗΗΗ**&nbsp;.&nbsp;**ΔΔΔΙΙ &nbsp; = &nbsp; MCM&nbsp;**.**&nbsp;LXXXII.

ஒரு திராச்மாவைச் சுட்டவும் ஆத்திக் தாலெண்டுகளைச் சுட்டவும் அதேபோல, இசுடாட்டர்களைச் சுட்டவும், பத்து மினாக்களைச் சுட்டவும்  அரைப்பங்கைச் சுட்டவும் கால்பங்கைச் சுட்டவும் குறிப்பிட்ட குறிகள் பயன்பட்டுள்ளன.

## மேலும் காண்க

* ஒருங்குறி ஆத்திக் எண்குறிகள்
* எட்ரூசுகான் எண்குறிகள்

## மேற்கோள்கள்

பகுப்பு:எண்ணுருக்கள்
பகுப்பு:பண்டைய கிரேக்கம்
எண்குறிகள்
அயேகிய எண்குறிகள்

**அயேகிய எண்குறிகள்** *(Aegean numbers)* என்பவை மினோவிய, மைசீனேய நாகரிகங்களில் விளங்கிய எண்குறி முறைமையாகும். இவை நேரியல் A, நேரியல் B எழுத்துகள்வழி நிறுவப்பட்டுள்ளன. இவை சிப்ரோ-மினோவிய எழுத்துகளிலும் நிலவுகின்றன. குறிப்பாக, என்கோம் இடத்தின் பெரிய இலச்சினையில்  ஒரே குறியாக "100" மதிப்புள்ள எண் காணப்பட்டுள்ளது.

## ஒருங்குறி

அயேகிய எண்குறிகள் ஒருங்குறியில் உள்ளன.

## மேற்கோள்கள்

பகுப்பு:எண்குறி முறைமைகள்
எட்ரூசுகான் எண்குறிகள்

**எட்ரூசுகான் எண்குறிகள்** *(Etruscan numerals)* பண்டைய எட்ரூசுகானர்களால்  பயன்படுத்தப்பட்டன. இது கிரேக்க ஆத்திக் எண்குறிகளில் இருந்து உருவாகியதாகும். இது பழைய இத்தாலிய எழுத்து வாயிலாக, உரோமானிய எண்குறிகள் உருவாக ஊக்கம் அளித்தது.

## பொதுக் கருத்தேற்பு
எட்ரூசுகோலியர்களின் இன்றைய பொதுக் கருத்தேற்பின்படி, கீழ்வரும் புதிய பட்டியல் தரப்படுகிறது.  Huθ,  śa  ஆகியவை முறையே  "நான்கு" அல்லது "ஆறு என்பது மட்டும் இன்னமும் விவாதத்தில் உள்ளது:

## மேலும் காண்க

* எட்ரூசுகான் நாகரிகம்
* எட்ரூசுகான் மொழி
* பழைய இத்தாலிய நெடுங்கணக்கு
* பழைய அங்கேரிய எழுத்து

## மேற்கோள்கள்
 

## வெளி இணைப்புகள்

*http://users.tpg.com.au/etr/etrusk/tex/grammar.html#num 
*http://www.mysteriousetruscans.com/language.html

எண்குறிகள்
பகுப்பு:எண்ணுருக்கள்
பட்டியாலா மாவட்டம்

**பட்டியாலா மாவட்டம்** (Patiala district) வடமேற்கு இந்தியாவின் பஞ்சாப் மாநிலத்தின் 22 மாவட்டங்களில் ஒன்றாகும். இம்மாவட்டத் தலைமையிட நகரம்  பட்டியாலா ஆகும். இம்மாவட்டம் பஞ்சாப் மாநிலத்தின் தென்கிழக்கு பகுதியில் அமைந்துள்ளது.

## அமைவிடம்
இம்மாவட்டத்தின் வடக்கில் பதேகாட் சாகிப் மாவட்டம், ரூப்நகர் மாவட்டம் மற்றும் மொகாலி மாவட்டங்களும், மேற்கில் சங்கரூர் மாவட்டம், வடகிழக்கில் அரியானா மாநிலத்தின் அம்பாலா மாவட்டம் மற்றும் பஞ்சகுலா மாவட்டங்களும், கிழக்கில் அரியானா மாநிலத்தின் குருச்சேத்திர மாவட்டம், தென்மேற்கில் அரியானாவின் கைத்தல் மாவட்டம் எல்லைகளாக உள்ளது.

## மாவட்ட நிர்வாகம்
இம்மாவட்டம் பட்டியாலா, ராஜ்புரா, நாபா, சமானா, பட்டரன்  என ஐந்து வருவாய் வட்டங்களும்; பட்டியாலா, ராஜ்புரா, நாபால் பட்டரன் மற்றும் சமனா என ஒன்பது ஊராட்சி ஒன்றியங்களையும் கொண்டுள்ளது.

## பொருளாதாரம்
இம்மாவட்டம் வெட்டும் கருவிகளும், மின் கம்பி வயர்களும், மிதி வண்டிகளையும், வேளாண் கருவிகளையும், பூச்சி மருந்துகளையும் உற்பத்தி செய்யும் தொழிற்சாலைகளைக் கொண்டுள்ளது. மேலும் சிறு, குறு, நடுத்தர தொழிற்சாலைகளைக் கொண்டுள்ளது.

கோதுமை, நெல் மற்றும் கரும்பு இம்மாவட்டத்தின் முக்கிய விளைபொருட்களாகும்.
## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 1,895,686 ஆக உள்ளது. கிராமப்புறங்களில் 59.74% மக்களும்;  நகரப்புறங்களில் மக்களும் 40.26% வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி  விகிதம் 19.62% ஆக உயர்ந்துள்ளது. மக்கள் தொகையில் 1,002,522 ஆண்களும்  மற்றும் 893,164 பெண்களும் உள்ளனர். ஆயிரம் ஆண்களுக்கு 891 பெண்கள் என்ற விகிதத்தில் பாலின விகிதம் உள்ளது. 3,325 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 570 மக்கள் வீதம் வாழ்கின்றனர். இம்மாவட்டத்தின் சராசரி  படிப்பறிவு  75.28% ஆகவும், ஆண்களின் படிப்பறிவு 80.20% ஆகவும், பெண்களின் படிப்பறிவு 69.80% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 212,892 ஆக உள்ளது. 

### சமயம்
இம்மாவட்டத்தில் சீக்கிய சமய மக்கள் தொகை 1,059,944  (55.91 %) ஆகவும்,  இந்து சமயத்தவரின் மக்கள் தொகை 783,306 (41.32 %)  ஆகவும்,  இசுலாமிய சமய  மக்கள் தொகை  40,043 (2.11 %)  ஆகவும்,  கிறித்தவ,  பௌத்த, சமண சமய மக்கள் தொகை மிகக் குறைவாக உள்ளது.

### மொழிகள்
பஞ்சாப் மாநிலத்தின் ஆட்சி மொழியான பஞ்சாபி மொழியுடன்,  இந்தி, உருது  மற்றும் வட்டார மொழிகளும் இம்மாவட்டத்தில் பேசப்படுகிறது.
வடமேற்கு இந்தியாவின் பஞ்சாப் மாநிலத்தின் 22 மாவட்டங்களில் ஒன்றாகும். இம்மாவட்டத் தலைமையிட நகரம்  ஆகும். 

## மேற்கோள்கள்

* பட்டியாலா மாவட்ட இணையதளம்
## வெளி இணைப்புகள்
* 


பகுப்பு:பஞ்சாப் (இந்தியா) மாநிலத்திலுள்ள மாவட்டங்கள்
வாய்விலங்கம்

**வாய்விலங்கம்** (*EMBELIA RIBES BURN*) என்பது பூக்கும் தாவர வகையைச் சார்ந்த பெரிமலெசிச் (Primulaceae) என்ற குடும்பத் தாவரம் ஆகும். இது ஒரு மூலிகைத் தாவரம் ஆகும். 1768 ஆம் ஆண்டு நிகோலஸ் போர்மனால் இனம் காணப்பட்டது. இந்தியக் காடுகளில் அதிகமாகக் காணப்படுகிறது. பல நோய்களுக்கு நிவாரணியாக இத்தாவரம் உதவுகிறது. ஓமியோபதி மருத்துவத்திலும் ஆயுர்வேத மருத்துவத்திலும் பயன்படுகிறது.

## மேற்கோள்கள்

## மேலும் பார்க்க
* Information at website of Central Council for Research in Homeopathy, under ministry of health and welfare, Govt. of India http://www.ccrhindia.org/abstracts/cv/embelia.htm and, http://ccrhindia.org/common_indian_plants/L13.htm
* http://medind.nic.in/jab/t03/i1/jabt03i1p42g.pdf 
* Jalalpure SS; Alagawadi KR; Mahajanashetti, Shah BN; Salahuddin; Singh V; Patil J.K, In Vitro Anthelmintic Property of Various Seeds Oils Against Pheritima posthuma, Indian Journal of Pharmaceutical Sciences. 2007 Jan-Feb; 69(1): 158-0 http://medind.nic.in/cgi/siss.pl?plrd+MFN-001293
* Contains a detailed monograph on *Embelia ribes* (Vidanga), as well as a discussion of health benefits and usage in clinical practice. Available online at http://www.toddcaldecott.com/index.php/herbs/learning-herbs/343-vidanga 

பகுப்பு:மூலிகைகள்
பகுப்பு:பூக்கும் தாவரங்கள்
பகுப்பு:தமிழ்நாட்டின் தாவரங்கள்
செட்டித்திருக்கோணம்

**செட்டித்திருக்கோணம்** என்பது இந்தியாவின், தமிழ்நாடு மாநிலத்தில் அமைந்துள்ள அரியலூர் மாவட்டத்தில் அரியலூர் ஒன்றியத்தில் இருக்கும் ஒரு கிராமம் ஆகும். இக்கிராமம் பெரியதிருக்கோணம் ஊராட்சியின் கீழ் இயங்குகிறது. இக்கிராமத்திற்கு *மதுராந்தக சோழபுரம்* என்ற பழம்பெயரும் உண்டு.

## மக்கள் தொகை கணக்கெடுப்பு
இக்கிராமத்தில் சுமார் 500 வீடுகளுடன் 1500 பேர் மக்கள் தொகையுடன் வசிக்கின்றனர். 

## கல்விக் கூடங்கள்
* ஊராட்சி ஒன்றிய நடுநிலைப்பள்ளி
* ஒரு பாலர் பள்ளி

## கோயில்கள்
இக்கிராமத்தில் அறம் வளர்த்த நாயகி உடனுறை இரணேஸ்வரர் சிவாலயம் அமைந்துள்ளது. இச்சிவாலயம் ஆயிரமாண்டு பழமை வாய்ந்ததாகும். மேலும் இக்கிராமத்தில் விநாயகர், திரௌபதையம்மன் மற்றும் கங்கை முத்து மாரியம்மன் கோயில்களும் உள்ளன.

## தொழில்கள்
இக்கிராமத்தில் விவசாயமே பிரதானமான தொழிலாக உள்ளது. பாசனத்திற்கு மருதையாற்றை நம்பி உள்ளனர். நெல், வேர்க்கடலை, கரும்பு, கம்பு, கேழ்வரகு. சோளம், எள், உளுந்து, துவரை, ஆமணக்கு போன்ற பயிர்கள் பயிரிடப்படுகின்றன. 

இக்கிராமத்தின் பகுதிகளில் உள்ள நிலங்களில் சிமெண்ட் உற்பத்திக்குப் பயன்படும் சுண்ணாம்புக்கல் இருக்கும் காரணத்தினால், கிராமத்திற்கு அருகே உள்ள பகுதிகளில் (பிர்லா, செட்டிநாடு, அரசு) போன்ற சிமெண்ட் தொழிற்சாலைகள் உள்ளன.

## ஆதாரங்கள்

## வெளி இணைப்புகள்
*[கூகுள் நிலவரையில் செட்டித்திருக்கோணம் கிராமம்](http://wikimapia.org/#lang=en&lat=11.066139&lon=79.181986&z=15&m=b&show=/25164720/Chettithirukkonam(செட்டித்திருக்கோணம்))

*செட்டித்திருக்கோணம் கிராம இணையத்தளம்]

பகுப்பு:அரியலூர் மாவட்டத்திலுள்ள கிராமங்கள்
முன்னேறிய வகுப்பினர்

**முன்னேறிய சாதி** (*forward caste*), **முன்னேறிய வகுப்பு**, **முன்னேறிய சமூகம்**, அல்லது **பொது வகுப்பு**) என்பது எந்த ஒரு சீர்திருத்தச் செயலாக்கத் திட்டங்களிலும் இடம் பெறாத மக்கள் குழுக்களைக் குறிப்பதற்கு என்று இந்தியாவில் பயன்படும் சொல் ஆகும். இத்திட்டங்கள் இட ஒதுக்கீட்டின் கீழ் அமைகின்றன. முன்னேறிய வகுப்பினர் இந்திய மக்கள் தொகையில் 10 முதல் 18 விழுக்காடு வரை உள்ளனர்.
முன்னேறிய வகுப்பினரில் பொருளாதாரத்தில் நலிந்தவர்களுக்கு இந்திய அரசின் கல்வி மற்றும் வேலை வாய்ப்புகளில் 10% இட ஒதுக்கீடு வழங்கப்படுகிறது.
## இவற்றையும் பார்க்கவும்
* பிற்படுத்தப்பட்டோர்
* கிரீமிலேயர்
* மிகவும் பிற்படுத்தப்பட்டோர்
* சீர்மரபினர்
* இதர பிற்படுத்தப்பட்ட வகுப்பினர்
* பட்டியல் சமூகத்தினரும் பட்டியல் பழங்குடியினரும்
*பொருளாதாரத்தில் நலிந்த பிரிவினர்
*ஜம்மு காஷ்மீரில் இட ஒதுக்கீடு

## உசாத்துணைகள்

பகுப்பு:சாதிகள்
பகுப்பு:தமிழரில் சாதிகள்
கெல்லிங்கின் சோதனை

**கெல்லிங்கின் சோதனை** (*Kelling's test*) என்பது இரைப்பை நீரில் லாக்டிக் அமிலத்தின் இருப்பைக் கண்டறிய உதவும் ஒரு சோதனையாகும்.

## செயல்முறை
இரண்டு சொட்டுகள் இரும்பு(III) குளோரைடை வாலை வடிநீருடன் சேர்த்து ஒரு சோதனைக் குழாயில் எடுத்துக் கொள்ளப்படுகிறது. கரைசலை நன்றாகக் கலந்து இரண்டு பகுதிகளாகப் பிரித்துக் கொள்ள வேண்டும். ஒரு மில்லிலிட்டர் இரைப்பை நீரை ஒரு சோதனைக் குழாயிலும், அதே அளவு வாலை வடிநீரை ஒரு கட்டுப்படுத்தியாக மற்றொரு சோதனைக் குழாயிலும் எடுத்துக் கொள்ள வேண்டும். இரைப்பை நீர் உள்ள சோதனைக் குழாயில் லாக்டிக் அமிலம் இருந்தால் பெர்ரிக் லாக்டேட் உருவாகி கரைசல் மஞ்சள் நிறமாகிறது .

## மேற்கோள்கள்


பகுப்பு:வேதியியல் பரிசோதனைகள்
சுல்லிவான் வினை

**சுல்லிவான் வினை** *(Sullivan reaction)* என்பது புரதங்களில் சைசுடீன் அல்லது சிசுடீன் இருக்கிறதா என்பதைக் கண்டறிய உதவும் ஒரு வேதியியல் பரிசோதனையாகும். சிசுடீன் அல்லது சைசுடீன் உள்ள புரதத்தை சோடியம் 1,2-நாப்தாகுயினோன்–4-சல்போனேட்டு மற்றும் சோடியம் இருதையோனைட்டு ஆகியனவற்றுடன் காரச்சூழலில் சூடுபடுத்தினால் சிவப்பு நிறம் தோன்றும் .

## மேற்கோள்கள்


பகுப்பு:வேதியியல் பரிசோதனைகள்
பகுப்பு:புரத வழிமுறைகள்
பகுப்பு:பகுப்பாய்வு வேதியியல்
புரோமின் சோதனை

**புரோமின் சோதனை** *(Bromine test)* என்பது கரிம வேதியியலில் நிறைவுறாப் பண்பு அதாவது கார்பன் கார்பன் இரட்டைப் பிணைப்பு அல்லது முப்பினைப்பு மற்றும் பீனால்கள் ஆகியவற்றின் இருப்பைக் கண்டறிய உதவும் ஒரு சோதனையாகும்.

சோதிக்கப்பட வேண்டிய மாதிரி உப்பு, இருகுளோரோமீத்தேன் அல்லது கார்பன் நாற்குளோரைடு போன்ற கரிமக் கரைப்பானில் உள்ள தனிமநிலை புரோமினுடன் சேர்த்து சூடுபடுத்தப்படுகிறது. இவ்வினையில் புரோமினுடைய ஆழ்ந்த பழுப்புநிறம் மறைந்து போனால் அம்மாதிரி உப்பு அநேகமாக ஒரு இரட்டைப் பிணைப்பு அல்லது முப்பிணைப்பு அல்லது பீனால் சேர்மமாக இருக்கலாம். தொடர்ந்து வெண்மை நிறத்தில் வீழ்படிவு உருவாகுமேயானால் அது புரோமினேற்றம் அடைந்த பீனால் என்பது உறுதிப்படுகிறது. அதிகமான புரோமின் வினையில் பங்கேற்று நிறம் குறைந்த கரைசல் தோன்றினால் அது அதிகமான நிறைவுறாத்தன்மை அதாவது முப்பிணைப்பு உள்ள ஒரு சேர்மமாக இருக்கும் எனக் கருதலாம்.

பழுப்பு நிறம் மறையவில்லை எனில் , அநேகமாக அம்மாதிரி உப்பு ஒரு ஆல்க்கீன் ஆக இருக்கலாம். ஏனெனில் ஆல்க்கீன் தனிமநிலை புரோமினுடன் வினைபுரியாது அல்லது மிக மெதுவாக வினைபுரியும். எனவே, ஆல்க்கீனின் இருப்பை உறுதிப்படுத்திக் கொள்ள அடுத்ததாக பொட்டாசியம் பெர்மாங்கனேட்டு சோதனை மேற்கொள்ளப்படுகிறது. அளவறி பகுப்பாய்வு முறையில் அயோடின் மதிப்பு கண்டறிவதன் மூலமாகவும் நிறைவுறாப் பண்பை உறுதிப்படுத்தமுடியும்.

புரோமின் சோதனை ஒரு எளிய பண்பறி பகுப்பாய்வு சோதனையாகும். தெரியாத சேர்மங்கள் மற்றும் கட்டமைப்புத் தோற்றங்கள் ஆகியனவற்றை கண்டறிந்து உறுதிப்படுத்திக் கொள்ள, அணுக்கரு காந்த ஒத்ததிர்வு மற்றும் அகச்சிவப்பு நிறமாலையியல் போன்ற நவீன சோதனை முறைகள் தற்காலத்தில் பயன்படுத்தப்படுகின்றன.

## மேற்கோள்கள்

பகுப்பு:வேதியியல் பரிசோதனைகள்
பகுப்பு:கரிம வேதியியல்
அமெரிக்க மருத்துவ இயற்பியலாளர் சங்கம்

**அமெரிக்க மருத்துவ இயற்பியலாளர் சங்கம்** (AApM- American association of physicist in medicine) என்பது அறிவியல் மற்றும் தொழில்துறை சார்ந்த ஒருஅமைப்பாகும்.  இச்சங்கம் 1958ல் தொடங்கப்பட்டது. 8000 உறுப்பினர்களைக் கொண்டது. மருத்துவத் துறையில் இதன் உறுப்பினர்கள் பொதுவாக கதிர்வீச்சின் செயல்பாடுகள், கதிர்படம் எடுத்தல், கதிர்மருத்துவம், துல்லியமாக கதிர்வீச்சினைக் கையாள்வது, பதுகாப்பாகச் செயல்படுவது முதலியவற்றைக் கண்காணிக்கிறார்கள். மருத்துவத்தின் பலதுறைகளிலும் அவர்களின் பங்களிப்புள்ளது. மருத்துவத்திற்கும் தொழில்நுட்பனர்களுக்கும் இடையே ஒரு பாலமாக உள்ளனர். துறைசார்ந்த கல்வியிலும் ஆராய்ச்சியிலும் ஈடுபாடுடையவர்கள். நோயாளியின் பாதுகாப்பு இவர்களின் முக்கிய பணியாகும். பன்னாட்டு மருத்துவ இயற்பியலாளர் அமைப்பின் (IOMP) உறுப்பு நாடாகவும் உள்ளது.

மருத்துவ இயற்பியல் பற்றிய அறிவைப் பரப்புவதில் முக்கிய பங்கினை வகிக்கிறது. மருத்துவ இயற்பியல் சஞ்சிகை இவர்களால் வெளியிடப்படுகிறது. அமெரிக்க மருத்துவ இயற்பியல் கல்லூரி (American college of medical physics- ACMP ) பட்டம் வழங்குகிறது. இப்பட்டம் இல்லாமல் அமெரிக்காவில் மருத்துவ இயற்பியலாளராக பணியில் சேரமுடியாது.

## மேற்கோள்கள்

பகுப்பு:மருத்துவ ஆய்வாளர்கள்
மோகா மாவட்டம்

**மோகா மாவட்டம்** அல்லது **மொகா மாவட்டம்** (Moga district) வடமேற்கு இந்தியாவின் பஞ்சாப் மாநிலத்தின் 23 மாவட்டங்களில் ஒன்றாகும். இம்மாவட்டத் தலைமையிட நகரம் மோகா ஒரு மாநகராட்சி ஆகும்.

இம்மாவட்ட மக்களில் 40% - 45% விழுக்காட்டினர் அமெரிக்க ஐக்கிய நாடு, கனடா மற்றும் ஐக்கிய இராச்சியங்களில் பணி புரியும் வெளிநாடு வாழ் இந்தியர்களாக உள்ளனர். இம்மாவட்ட மக்கள் மால்வா பண்பாட்டைப் பின்பற்றுபவர்கள்.

## பஞ்சாப்பில் அமைவிடம்
மொகா மாவட்டத்தின் வடக்கில் ஜலந்தர் மாவட்டம், கிழக்கில் லூதியானா மாவட்டம், தென்கிழக்கில் பர்னாலா மாவட்டம், தெற்கில் பதிண்டா மாவட்டம், தென்மேற்கில் பரித்கோட் மாவட்டம்,  வடமேற்கில் பெரோஸ்பூர் மாவட்டம் எல்லைகளாக உள்லது.

## மாவட்ட நிர்வாகம்
மொகா மாவட்டம் மொகா, பாகபுராணா, நிகில் சிங் வாலா, தரம்கோட் என நான்கு வருவாய் வட்டங்களும்; மொகா, மொகா , பாகபுராணா, நிகில் சிங் வாலா,  கோட்-சே கான் (இருப்பு) தரம்கோட் என ஆறு ஊராட்சி ஒன்றியங்களும்; 318 கிராமங்களும்; பாகபுராண மற்றும் தரம் கோட் என இரண்டு நகராட்சி மன்றங்களும்; பத்னி காலன், நிகில் சிங் வாலா மற்றும் கோட்-சே கான் என மூன்று நகரப் பஞ்சாயத்துகளும்; மொகா எனும் மாநகராட்சியும் கொண்டுள்ளது.

## அரசியல்
மொகா மாவட்டம் நிகில் சிங் வாலா (தனி), பாகபுராணா, மொகா மற்றும் தரம்கோட் என நான்கு சட்டமன்ற தொகுதிகளைக் கொண்டுள்ளது.

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 995,746 ஆக உள்ளது. கிராமப்புறங்களில் 77.18% மக்களும்;  நகரப்புறங்களில் மக்களும் 22.82% வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி  11.28%%  விகிதம் ஆக உயர்ந்துள்ளது. மக்கள் தொகையில் 525,920 ஆண்களும்  மற்றும் 469,826 பெண்களும் உள்ளனர். ஆயிரம் ஆண்களுக்கு 893 பெண்கள் என்ற விகிதத்தில் பாலின விகிதம் உள்ளது.  2,242 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 444 மக்கள் வீதம் வாழ்கின்றனர். இம்மாவட்டத்தின் சராசரி  படிப்பறிவு  70.68% ஆகவும், ஆண்களின் படிப்பறிவு 74.44% ஆகவும், பெண்களின் படிப்பறிவு 66.48% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 107,336 ஆக உள்ளது.

### சமயம்
இம்மாவட்டத்தில் சீக்கிய சமய மக்கள் தொகை 818,921  (82.24 %) ஆகவும்,  இந்து சமயத்தவரின் மக்கள் தொகை 158,414  (15.91 %)  ஆகவும்,  இசுலாமிய சமய  மக்கள் தொகை 9,388  (0.94 %)  ஆகவும்,  கிறித்தவ,  பௌத்த, சமண சமய மக்கள் தொகை மிகக் குறைவாக உள்ளது.

### மொழிகள்
பஞ்சாப் மாநிலத்தின் ஆட்சி மொழியான பஞ்சாபி மொழியுடன்,  இந்தி, உருது  மற்றும் வட்டார மொழிகளும் இம்மாவட்டத்தில் பேசப்படுகிறது.

## புகழ் பெற்றவர்கள்
* பிந்தரன் வாலா (காலிஸ்தான் இயக்கத் தலைவர்)
* லாலா லஜபதி ராய்

## திரைப்படத்தில்
புற்றுநோய் அதிகமாக உள்ள மோகா மாவட்டம் தொடர்பான  புற்று நோய் விழிப்புணர்வு குறித்து **உத்தா பஞ்சாப்** என்ற திரைப்படம் வெளிவர உள்ளது.

## மேற்கோள்கள்

## வெளி இணைப்புகள்
*

பகுப்பு:பஞ்சாப் (இந்தியா) மாநிலத்திலுள்ள மாவட்டங்கள்